钦定古今图书集成/明伦汇编/闺媛典/第286卷 > 皇清十九 > 许肃𨱅妻钱氏
## 钦定古今图书集成/明伦汇编/闺媛典/第286卷 > 皇清十九 > 许肃𨱅妻钱氏

按《岁寒堂集许节妇传》：“钱氏，宁波人，提学佥事某女。笄年，适仁和诸生许肃𨱅，崇祯甲戌进士，湖广兵备副使徇难，赠太仆卿文岐之子也。婚期年，肃𨱅死。无子，昆弟皆贫甚。钱氏有奁田十馀亩，资以自守。事孀姑谨甚，岁时必致洗腆。在姑侧，不命坐，不敢坐；不命退，不敢退。数十年如一日。平居端庄静默，自夫死，人未尝见其笑容。” 卒，年七十。。